**ΑΝΑΚΟΙΝΩΣΗ**

**Ημερομηνίες διεξαγωγής κατατακτηρίων εξετάσεων ακαδ. έτους 2020-2021**

Η Συνέλευση του Τμήματος Θεατρικών Σπουδών του Πανεπιστημίου Πατρών αφού έλαβε υπόψη τις υπ’ αριθ. 256/27-4-2020 και 264/16-12-2020 Συνελεύσεις του ΤΘΣ καθώς και την ΥΑ 48918/Ζ1/28-4-2021 (ΦΕΚ 1818/29-4-2021 τ.Β΄) αποφάσισε ότι οι κατατακτήριες εξετάσεις στο Τμήμα μας για το τρέχον ακαδ. έτος θα διεξαχθούν τις κάτωθι ημερομηνίες:

1. Το μάθημα «Δραματουργική ανάλυση» θα εξετασθεί την Τρίτη 25-5-2021 και ώρες 13.00-16.00 στις αίθουσες Β1 και Β2 του κτηρίου Β΄ του Τμήματος Θεατρικών Σπουδών.
2. Το μάθημα «Στοιχεία θεατρολογίας και ιστορίας του θεάτρου» θα εξετασθεί την Τετάρτη 26-5-2021 και ώρες 13.00-16.00 στις αίθουσες Β1 και Β2 του κτηρίου Β΄ του Τμήματος Θεατρικών Σπουδών.
3. Το μάθημα «Αρχαίο θέατρο» θα εξετασθεί την Πέμπτη 27-5-2021 και ώρες 13.00-16.00 στις αίθουσες Β1 και Β2 του κτηρίου Β΄ του Τμήματος Θεατρικών Σπουδών.

Οι υποψήφιοι που θα συμμετάσχουν στις κατατακτήριες εξετάσεις πρέπει να έχουν μαζί τους την ταυτότητά τους, για να πραγματοποιηθεί η ταυτοπροσωπία και στυλό χρώματος μπλε ή μαύρου.

Η διεξαγωγή των κατατακτηρίων εξετάσεων θα πραγματοποιηθεί με αναλογική εφαρμογή των μέτρων πρόληψης και προστασίας του άρθρου 20 της ΚΥΑ 69543/31-10-2020 (ΦΕΚ 4810/31-10-2020 τ. Β΄). Η είσοδος στις εξετάσεις επιτρέπεται όπως ορίζεται ειδικότερα στον α/α 9 της παρ. 1Β του άρθρου 1 της ΚΥΑ 28503/7-5-2021 (ΦΕΚ 1872/8-5-2021 τ. Β΄).

Οι υποψήφιοι οφείλουν να φορούν μη ιατρική μάσκα σε όλη τη διάρκεια της παρουσίας τους στους χώρους του Τμήματός, τόσο εσωτερικούς όσο και εξωτερικούς. Επίσης πρέπει να τηρείται η μέγιστη δυνατή απόσταση και σε καμία περίπτωση μικρότερη του 1,5 μέτρου.

Για την είσοδο των υποψηφίων στις αίθουσες των εξετάσεων απαιτείται η επίδειξη αρνητικού αποτελέσματος αυτοδιαγνωστικού ελέγχου (self test) έως και είκοσι τέσσερις (24) ώρες πριν από την εξέταση ή άλλου τύπου διαγνωστικού ελέγχου (rapid test ή PCR test) έως και εβδομήντα δύο (72) ώρες πριν την εξέταση, η οποία υπογράφεται από τον εξεταζόμενο σύμφωνα με το υπόδειγμα του Παραρτήματος 8 της ΚΥΑ 28503/7-5-2021 (ΦΕΚ 1872/8-5-2021 τ. Β΄). Η δαπάνη για τον αυτοδιαγνωστικό ή τον διαγνωστικό έλεγχο βαρύνει τον εξεταζόμενο. Όμοια υποχρέωση υφίσταται για τα ΑΕΙ όσον αφορά στο κάθε είδος προσωπικού που απασχολείται με φυσική παρουσία κατά τη διενέργεια των κατατακτηρίων εξετάσεων.

Από τη Γραμματεία του Τμήματος Θεατρικών Σπουδών

Πάτρα 13/5/2021

Συνημμένα (1) – Δήλωση αρνητικού αποτελέσματος COVID 19 για

κατατακτήριες εξετάσεις.